پادوسبونون

پادوسبانون اتا مازرونی سلسله‌ی نوم هسته که ۱۰۰۰ سال مازرون غرب ور که رویان نوم داشته -شامل نور(رستمدار) و نوشهر(کجور) و چالوس(کلار) امروزی بونه- حوکومت هاکردنه. وشون آفتاب سلسله‌ی په -که ۱۵۰۰ سال هسته جاپون دله حوکومت کنده- پردوام‌ترین سلسله آسیای دله هستنه.
وشون گاوباریون ره اتا شاخه بینه. پادوسبانون نسل ساسانیون سلسله ره رسی‌یه و وشون اینتا سلسله‌ی آخرین بموندسته‌ئون بینه. اینتا سلسله اتا کم بعد از  بموئن ایسلام به ئیران؛ تأسیس بهی‌یه و تا ۴۰۰ سال پیش مازرون غرب ور حوکومت کردنه که شاء عباس (صفوی شا) ویشون ره از بین بورده. اینتا سلسله اولین سلسله‌ای بیه که مازرون دله ایسلام ره قبول هاکرده. وشون تبرستون علویون ره -که اتا از اولین شیعی دولتون دنیا بیه- جا موتتحد بینه. اینتا دولت قلمروی دله تا ۷۰۰ سال پیش سونّی و زیدی هم دهی‌نه. بعضی از وشون اون آخرآخرا اسماعیلیه‌ی مذهب ور گرایش پیدا هاکردنه. اینتا دولت شائون لقب استندار بیه.

پا بهیتن
اینتا دولت پادوسبان دس جا درس بهی‌یه. پادوسبان گاوباره‌ی ریکا بیه و پر بمردن په، شه برار جا که ونه نوم دابویه بیه اختلاف پیدا هاکرده. اختلاف اینتا سر بیه که دابویه کشور ره نخش گردوندیه. همینتا سر پادوسبان ونه دس جا در بورده رستمدار ور و اونجه پادوسبانون دولت ره درس هاکرده. اینتا دولت نیشتیگا رستمدار بیه و اتّی گدر اینتا دولت نیشتیگا کجور یا رویان هم بیه.

پادوسبانون و اسلام
پادوسبون دولت اولین دولتی بیه که مازرون دله اسلام ره قبول هاکرده و ونه گت تر بهی‌ین سه زحمت بکشیه. اینتا دولت مذهب زیدی بیه. ویشون تتبرستون علویون پشت بینه. ونداومید ویشون اولی شاه نوم بیه.

رج:مازرون تاریخ
رج:پادوسبانیون